ઉલ્લેખનીય છે કે, ગઢડા ગોપીનાથ મંદિરની મિલકતના ચાલતા દાવા મુદ્દે રવિવારે મંદિરના કોઠારી અને વેપારી વચ્ચે ઝઘડો થયો હોવાનું પોલીસ ચોપડે નોંધાયું હતું. જ્યારે આ ઝઘડા પાછળ ગઢડા ટેમ્પલ બોર્ડની ચૂંટણી કારણભૂત હોવાની ચર્ચાએ જોર પકડ્‌યું છે. મંદિરના એસપી સ્વામી પોતાના અંગતને મતદાર બનાવી મંદિરમાં વર્ચસ્વ જમાવવા મથી રહ્યા હોવાની ચર્ચાએ પણ જોર પકડ્‌યું છે, ત્યારે મંદિરના હરિભક્તોએ પોતાના નામ મતદાર યાદીમાંથી નીકળી ગયા હોવાની ફરિયાદ કરી હતી. જેના કારણે ઝઘડો થયો હોવાનો મુદ્દો ચર્ચાનો વિષય બન્યો છે.